Блогът на Maggie: Март 2010
Невероятно е как за почти 40 години нетрадиционната Southwest Airlines печели сърцата на клиентите си и се превръща в най-голямата авиокомпания в света по брой превозени пътници за година (за 2009) и третата откъм самолети. Освен това тя е една от най-печелившите авиокомпании с обявена печалба за 37-ма поредна година към януари 2010.
Ние в България няма как да се докоснем до автентичната Southwest Airlines, но EasyJet е възприела бизнес стратегията им и успешно оперира от София до Лондон, Мадрид, Манчестър и Милано. Основната идея е, че когато нискотарифен превозвач (или която и да е агресивна и иновативна компания) навлезе на един пазар, той се променя и обикновено се увеличава значително.
Основана на 15 март 1967 г. от Rollin King и Herb Kelleher, първоначалната цел на авиокомпанията била да обслужва три града в Тексас - Далас, Хюстън и Сан Антонио, като Кинг нарисувал триъгълник по време на вечеря върху салфетка, за да илюстрира идеята си. Специфичното при покупката на билети от Southwest Airlines е, че не работят със сайтове като Orbitz или Expedia, а продават единствено по телефона или на уеб сайта си. Освен това позволяват на пътниците да променят резервациите си без допълнителни такси, а багаж до два куфара е безплатен.
Southwest Airlines наистина е компания, в която да искаш да работиш - за 2009 г. са получили над 90 хиляди автобиографии и са назначили повече от 800 нови служители. В авиокомпанията работят над 1100 семейства (женени двойки, братя, сестри, майки, бащи), като дори имат за служители 15 членно семейство от Чикаго. Може би всеки мениджър тайничко се надява служителите му толкова да обикнат компанията му, че когато напуснат след 10 години, да му напишат такова любовно писмо, като Paula Berg, главния блогър на Southwest - 68 причини защо обичах да работя за Southwest Airlines.
Освен фирмената култура и избраната бизнес стратегия, Southwest Airlines е известна и с маркетинговите си дейности. Корпоративният им блог Nuts About Southwest е много популярен и даван за пример за успешна комуникация и използване на блог платформата, а видеото с рапиращия стюард David Holmes води до участие в шоуто на Джей Лено.
Наскоро прочетох за кампанията на Southwest Airlines при пускането на нова дестинация - Ню Йорк. Мениджърите решили, че "само" 8 полета на ден от Лагуардия не оправдават харченето на голям маркетингов бюджет. Затова авиокомпанията решила да отвори ресторант в Bryan Park в Манхатън с помощта на веригата 'wichcraft, наречен Southwest Porch, обзаведен с люлеещи се столове, където се предлагат типични ястия от другите популярни дестинации на авиокомпанията.
Според маркетинг мениджърите на Southwest много от хората в Ню Йорк познават компанията от телевизионните реклами, но е възможно да не са летяли с нея. Затова искали да представят марката по различен начин и да създадат преживяване, нещо уникално. Всяка седмица в ресторанта има по двама предварително обучени служители на авиокомпанията. Те отговарят на въпроси, помагат на хората да направят резервация и разказват за програмата за редовни пътници. Гостите на ресторанта пък могат да надпишат пощенски картички, които персоналът да изпрати.
Кампанията включвала още радио, печатна реклама, public relations и установяване на взаимоотношения с tastemaker-и. Всичко това било подкрепено от сериозно онлайн присъствие чрез Twitter, Facebook и самия блог на компанията, както и с реклама в собственото им бордово списание Spirit.
За финал ето и една тяхна забавна реклама за безплатния багаж:
Posted by Maggie at 10:59 сл.об. 2 comments
Labels: corporate blog, marketing, New York, southwest airlines
Вече три поредни години Anita Campbell от Small Business Trends и нейният екип избират стоте най-полезни подкастове с основна тема малък бизнес. Ето че и списъкът за 2010 е готов. Подкастовете са групирани в 10 категории: Лидерство и мениджмънт, Маркетинг и продажби, Управление на малък бизнес, Данъци и финанси, Стартиращи компании и започване на бизнес, Бизнес у дома, Технологии в малкия бизнес, Бизнес възможности и франчайз, Общи подкасти за малкия бизнес, Бизнес новини и голямата картина.
Имайки предвид насочеността на този блог, ето кои подкастове попадат в топ 100 от категорията Маркетинг и продажби (от които слушам редовно три, но благодарение на класацията, това може да се промени):
The Selling to Consumers Podcast
Clarity Advantage’s Sales Thoughts
В другите категории също има интересни попадения. Напоследък слушам доста подкастове, често докато върша нещо друго - например по пътя за офиса, докато чистя вкъщи или чакам някъде. Ако сте забравили, ето и препоръките на Васи от края на миналата година.
Image via Colleen AF Venable
Posted by Maggie at 9:45 сл.об. 0 comments
Labels: marketing, podcast, small business
От 12 до 16 март се състоя интерактивната част от огромното събитие South by Southwest (накратко SXSW) в Остин, Тексас, където се събраха почти всички онлайн маркетинг специалисти, блогъри, дизайнери, уеб разработчици, предприемачи, инвеститори - всички с интереси в най-новите технологии. Както всяка година (ето например 2009), от SXSW постепенно ще започнат да качват аудио записи на цели презентации, панели и интервюта, както и съкратени видео материали.
Един от вече качените клипове в Youtube канала на SXSW е презентацията на Gary Vaynerchuk, който в рамките на 7 минути споделя в типичния си стил и с много страст (и доста неприлични думи) мнението си за бъдещето на бизнеса, дефинирано от начина на обслужване на клиентите:
Цялата презентация е около 10 минути и можете да я видите тук, но в по-кофти качество.
Labels: customer service, Gary Vaynerchuk, presentations, SXSW 2010
Posted by Maggie at 8:58 пр.об. 1 comments
Като за начало на седмицата попаднах на сайта Smile & Move, създаден за едноименната книга на Sam Parker, който по забавен начин ни напомня как да вършим по-добра работа, да имаме по-добри взаимоотношения и да постигаме по-добри резултати; да бъдем "smover" - човек, който се усмихва и се движи напред:
На сайта ще откриете още от какво се състоят двата елемента: Smile & Move, както и съвети как да ги приложите в офиса или където и да е.
Posted by Maggie at 4:29 сл.об. 0 comments
Labels: smile and move, video
След успеха на OK Go с клипа към This Too Shall Pass (и след страхотния Here It Goes Again от 2006 г.), от Viralblog са се натъкнали на друг вирусен видео клип - войната на тениските:
Rhet и Link са използвали 222 тениски за реализирането на идеята, ето и какво всъщност се случва behind the scenes:
Явно каналът им в Youtube е много успешен. Можете да хвърлите и едно око на сайта им.
Posted by Maggie at 11:45 сл.об. 0 comments
Speak Human - къде е силата на малките фирми според Eric Karjaluoto
Speak Human: Outmarket the Big Guys by Getting Personal е новата книга на Eric Karjaluoto - съосновател на дигиталната агенция smashLAB от Ванкувър. По-особеното на тази книга е, че освен книжния вариант и версията за Kindle, авторът е решил да я сподели безплатно с всички, които искат да я прочетат. Така на всеки няколко седмици на сайта SpeakHuman.com ще се публикува по една глава от книгата.
Speak Human се състои от пет части, като в момента можете да прочетете три глави от първата - Small is Beautiful: Big Isn’t the Only Option, Thank Goodness You’re Small и Startup Thinking. Ерик описва книгата си така:
"After a lifetime of ridiculous ads, phony marketing, and outrageous exaggerations, we need to step back and relearn how to communicate... in a way that actually works. This isn’t a textbook with a complicated marketing plan. It isn’t a marketing checklist either. It’s a one-on-one conversation full of zigs and zags. In it, I share many stories that are practical and sometimes personal. I believe they’ll help you find a way to take advantage of your small, smart, strategic advantage."
Определено стратегията му е по-различна - обикновено авторите правят съкратен вариант на оригиналната си книга с най-важните послания под формата на безплатна ebook (като Дейвид Миърман Скот и Сет Годин). Самият Ерик признава, че идеята да публикува цялата книга онлайн го е плашела - всеки може да я копира и разпечата, дори да изтрие името му и да сложи собственото си. Но в крайна сметка той вярва, че ако хората харесат съдържанието, ще поискат да държат в ръка и печатния вариант на книгата. Освен това за него идеята й е важна и колкото повече хора се запознаят с нея, толкова по-добре, тъй като това е първата му книга. На блога си Ерик е споделил плановете си относно Speak Human, като освен сайта, има Facebook фен страница и видео канал в Youtube. Ето и видео оттам:
На 14 декември 2010 - точно една година след началото на промотирането на книгата, Ерик обещава да сподели резултата, какъвто и да е той.
Posted by Maggie at 8:50 пр.об. 0 comments
Labels: books, communication, marketing, small business
Третият инструмент за социални медии в поредицата е TweetGrid - това е търсачка в реално време в Twitter, която показва едновременно до 9 групи различни резултати по определени теми, разговори, хора, събития, hashtag-ове. Новите туитове автоматично се появяват в платформата. Не ви трябва и акаунт в Twitter, за да ползвате TweetGrid - просто отваряте сайта, избирате си разпределение редове/колони и въвеждате търсените думи и фрази. Ако искате да участвате в разговора обаче, ще трябва да се логнете с потребителското си име и парола. Във видео уроците са показани и различните функции на платформата.
Хубавото на TweetGrid и всъщност причината, поради която реших да пиша за него, е възможността за участие в така наречените "чатове" в Twitter и колко лесно става това с TweetGrid. Ето едно видео от John Haydon, който показва как да организираме, наблюдаваме и участваме в чат в Twitter:
В Twitter има няколко страхотни маркетингови чата:
#blogchat - седмичен чат, създаден от Mack Collier от The Viral Garden с основна тема добри практики и често срещани проблеми при създаването и поддържане на блогове. Понякога към чата се присъединяват хора като Lionel Menchaca от Dell и става още по-интересно. Кофти е, че го правят в неделя в 8 pm CST, което тук е 4 през нощта и освен ако не си нощна смяна, няма как да се включиш в реално време :)
#smchat - провежда се в сряда в 1 pm EDT, което е 20.00 часа тук. Обсъжда се еволюцията на социалните медии и промените, които настъпват с новите технологии. Домакин е Chris Jones, създадено е и общество в Ning, където всеки може да дава идеи за нови теми на чата.
#imcchat - модераторките тук са две: Beth Harte и Anna Barcelo, обсъждат се интегрираните маркетингови комуникации, но пак часовата разлика е проблем - 8 pm ЕST (3.00 тук).
#kaizenblog - също седмичен чат, организиран от Валерия Малтони от Conversation Agent. Всеки петък в 12 pm EDT, което е 7 вечерта в БГ, с този hashtag се обсъждат kaizen въпроси за продуктивността в социалните медии и предимно в блоговете.
Няма да е зле да се реализира подобна идея за маркетингов чат в Twitter на български. Бихте ли се включили и какви теми биха представлявали интерес?
Labels: chats, marketing, social media tools, tweetgrid, twitter
A CMO's Guide to The Social Landscape - 10 социални мрежи и какво можем да постигнем с тях
Преди малко в блога на Дрю The Marketing Minute попаднах на тази готина таблица, озаглавена A CMO's Guide to The Social Landscape:
(голям и четлив pdf вариант)
В нея авторите от CMO.com и 97th Floor са обобщили информация за 10 социални мрежи: Twitter, Facebook, flickr, LinkedIn, Youtube, Digg, Stumble Upon, Yahoo, reddit и del.icio.us . Те са категоризирани по 4 показателя - какви са целите, които трябва да удовлетвори участието в съответната платформа: комуникация с клиентите, налагане на търговската марка, трафик към сайта на фирмата и SEO.
Всяка платформа и канал са различни, както и нуждите на всяка компания. За да интегрира успешно социалните медии в стратегията си, фирмата трябва да знае как потребителите ги използват, какво е ценно за тях и съответно да им предложи подходящото съдържание под формата на текст, изображения, видео. Въпреки че съдържа само основните социални мрежи, графиката е добро начало за ориентация на компаниите, решили да инвестират в тези канали.
Posted by Maggie at 4:58 сл.об. 2 comments
Labels: marketing, social media, social networks, strategy, twitter, youtube
Един чудесен пример от Frito Lay, които за онлайн рекламата на своите чипсове са завзели цяла страница от Vimeo. Клипът е създаден от Goodby, Silverstein & Partners и в момента, в който натиснете play се пренасяте в света на продуктите от рецептата, огнена салса и Adobe Flash.
За да видите CGI клипа в целия му блясък, трябва да посетите страницата във Vimeo:
Преди време Хонда пуснаха първата онлайн видео реклама от такъв тип във Vimeo и обясниха как е направена.
Posted by Maggie at 8:39 пр.об. 0 comments
Labels: advertising, creative, frito lay dips, honda, video, vimeo, viral, web